**Аналітычная інфармацыя дзейнасці НАВ ”Эрудыт“**

**за 2020-2023 гг.**

Работа з адоранымі і здольнымі навучэнцамі, іх пошук, выяўленне і развіццё - адзін з найважнейшых аспектаў работы школы, прадугледжвае мэтанакіраваную працу з адоранымі навучэнцамі, пачынаючы з пачатковай школы і да ўсвядомленага выбару жыццёвага шляху, таму ўрочная і пазаўрочная дзейнасць будуецца так, каб кожны навучэнец мог праявіць свае магчымасці ў самых розных сферах дзейнасці. З мэтай выяўлення і падтрымкі адораных і захопленых асновамі навук навучэнцаў, якія імкнуцца да навуковай дзейнасці, у школе дзейнічае навуковае аб’яднанне навучэнцаў.

Навуковае аб’яднанне навучэнцаў – гэта добраахвотнае аб'яднанне школьнікаў, якія імкнуцца да ўдасканалення сваіх ведаў у пэўнай галіне навукі, да развіцця творчых здольнасцей, мыслення, інтэлектуальнай ініцыятывы, самастойнасці, аналітычнага падыходу да ўласнай дзейнасці, да набыцця ўменняў і навыкаў навукова–даследчай работы пад кіраўніцтвам настаўнікаў школы.

**Школьнае навуковае аб’яднанне ставіць перад сабой наступныя задачы:**

1. Фарміраванне адзінага школьнага навуковага аб’яднання са сваімі традыцыямі.

2. Ранняе раскрыццё інтарэсаў і схільнасцей вучняў да навукова-пошукавай дзейнасці. Фарміраванне навыкаў навуковай працы.

3. Задавальненне патрэб навучэнцаў у дадатковай адукацыі, адсочванне і карэкцыя асобаснага росту навучэнцаў, накіраванасці інтарэсаў і будучага прафесійнага выбару.

4. Распрацоўка і рэалізацыя даследчых праектаў.

**У змест і формы работы НАВ ”Эрудыт“ уваходзіць:**

1. Распрацоўка праектаў і тэм даследаванняў;

2. Рашэнне рацыяналізатарска-вынаходніцкіх задач;

3. Удзел у алімпіядах, конкурсах, турнірах, інтэлектуальных гульнях на ўзроўні школы, раёна, горада, рэспублікі;

4. Правядзенне семінараў, навукова-практычных канферэнцый;

5. Выступленне з лекцыямі, дакладамі, паведамленнямі, творчымі справаздачамі;

6. Падрыхтоўка творчых работ.

Работа ў НАВ вядзецца ў розных формах: праз індывідуальную дзейнасць з вучнямі, групавую (сумесная даследчая праца вучняў) і масавую (канферэнцыі, алімпіяды).

На працягу 2020-2023 гадоў праводзілася работа па выяўленні адораных дзяцей. Педагогам–псіхолагам школы былі праведзены тэсціраванні вучняў і настаўнікаў, што дало магчымасць выявіць высокаматываваных вучняў, скласці банк дадзеных і задзейнічаць іх у падрыхтоўцы і ўдзеле ў розных конкурсах, алімпіядах. Акрамя таго, праца псіхолага нашай школы Зявалка А.У. дазволіла настаўнікам–прадметнікам звярнуць увагу на зацікаўленых у навукова-даследчай дзейнасці вучняў, дапамагла ім вызначыцца з тэмамі работ, што прывяло да больш якаснага ўдзелу нашай школы ў навукова–даследчых канферэнцыях і алімпіядах.

Мы арганізавалі метадычную дапамогу настаўнікам па падрыхтоўцы вучняў да канферэнцыі. Выкарыстоўвалі наступныя формы метадычнай дапамогі: размяшчэнне неабходных матэрыялаў на сайце школы, што дазваляла аператыўна выкарыстоўваць інфармацыю, правядзенне навучальных семінараў для настаўнікаў і вучняў і індывідуальныя кансультацыі .

Настаўнікі пазнаёміліся з тэарэтычнымі і практычнымі асновамі вядзення даследчай дзейнасці з дзецьмі і маглі карыстацца метадычнымі матэрыяламі. Праведзены метадычныя кансультацый і навучальныя семінары. Акрамя таго, была праведзена кансультацыя псіхолага «Асаблівасці псіхічнага развіцця адораных дзяцей».

Для вучняў былі арганізаваны бібліяграфічныя заняткі, кансультацыі па пытаннях выканання даследчых работ, круглыя сталы, практыкумы.